[{"text_idx": "#000000", "text": "esplori la pasinton por antau\u0306enrigardi = esplorare il passato per guardare avanti"}, {"text_idx": "#000001", "text": "Li nasikig\u0302is en Odeso (it. Odessa) kiu tiutempe apartenis al la rusa imperio, kaj hodiau\u0306 g\u0302i trovig\u0302as en Ukrainio"}, {"text_idx": "#000002", "text": "Mi pristudis ambau\u0306 skribaj\u0302ojn, sed la grafoanalizado rilatas c\u0302efe tiun je 1910, kiam Abram Kofman estis 45-ag\u0302a, kiam li foriris el la esperanta movado. En la alia skribaj\u0302o li estis 38-jara."}, {"text_idx": "#000003", "text": "Rememorigo: la mezurado de la signoj estas farite lau\u0306 dekonoj. C\u0302i tie mi evidentigas la plej signifajn grafologiajn signojn:"}, {"text_idx": "#000006", "text": "Epizodaj au\u0306 hazardaj signoj finlitere: neniu, escepte de subskribo (kie vi vidas, finvorte, senpensan geston: tiu estas spontana kaj je tipo \u2018subjektiveco\u2019)"}, {"text_idx": "#000007", "text": "Lia skribo ekaperas tre ordigite, preciza, klara, sinkontrola, pristudita, preskau\u0306 skrupulema kaj pedanteca. C\u0302i tiu estas mia unua, kaj suma, impreso. Sed ni vidu plej profundece la grafikajn kaj psikologiajn dinamismojn, kiuj gvidis min dum la analizado kaj kondukas al tia suma rezulto. Temas tutcerte pri skribo kie la FORMO regas super c\u0302io alia. Tion, ankau\u0306 ne-grafologo povas konstati."}, {"text_idx": "#000008", "text": "la personeco de Abram Kofman"}, {"text_idx": "#000009", "text": "Se oni antau\u0306supozas ke skribado signifas ekrilati kun iu au\u0306 io, la sinteno de Abram Kofman \u2013 pri ideoj, situacioj, personoj kaj ankau\u0306 aferoj \u2013 estas ege akurata kaj malmulte spontana, ec\u0302 pristudata. Lia respondo tre multe alproksimig\u0302as al teknikeco kaj al skemeco. Tia estas alia g\u0302enerala impreso."}, {"text_idx": "#000010", "text": "En lia skribo oni rimarkas malmultajn skribo-s\u0302ang\u0302ojn, dau\u0306ran regulecon kaj uniformecon, kiuj nepre spegulas lian psikan sens\u0302ang\u0302emon, regulecon kaj konformemon, kiu vers\u0302ajne estas kondic\u0302ita de fiziologia sistemo, same sens\u0302ang\u0302a kaj regula (mi atentigas pri la Centra Nerva Sistemo, tiu muskola, c\u0302efe tiu subtil-muskola c\u0302e la manoj, la kora ritmo, la temperamento, k.t.p.); sed ankau\u0306 vivspertoj influas."}, {"text_idx": "#000011", "text": "S\u0302atanto je tradicioj kaj lernitaj reguloj, kiuj estas por li kau\u0306zo de sekureco kaj stabileco, li posedas asimilan kaj monotonan inteligenton, malmulte krean. Fakte, li estas malmulte fleksebla kaj ne kapablas liberig\u0302i de modeloj kaj skemoj, kiujn li tre klare enmemorigas lau\u0306 fidela percepta precizeco: sed tioj konsistigas lian \u2018forton\u2019, kaj de ili li malfacile sin formovas. Pro tio c\u0302i, li ne sukcesas renovig\u0302i. Malfleksebla mense, tamen li havas fortegan memorkapablon, lokan kaj c\u0302irkau\u0306limigitan, pli ol intelektan (t.e. konceptan). Amanto je ordo kaj precizeco, zorganto ankau\u0306 pri purecigo de sia korpo, li esprimas tian sian inklinon en c\u0302iuj siaj c\u0302iutagaj faroj. Lia penso estas do klara kaj preciza, adekvata, celkonforma, kristala... situacioj kiuj permesas al li havi ankau\u0306 tre efikan, simplan, facile kompreneblan kaj nekontesteblan parolmanieron. Kohere, lia stilo estas sobra, efika kaj simpla, sed preciza. Li estas kontenta nur kiam c\u0302io estas bonorde lokita en sian propran, tau\u0306gan, kaj nepran lokon (akuratega skribo, klara kaj sobra)."}, {"text_idx": "#000012", "text": "Pri logikeco \u2013 Liaj kapabloj deduktaj kaj kunligi ideojn estas subtenataj kaj influataj de lia interna neceso halti nur antau\u0306 evidentecoj kiuj alvenas el ekstero, kiujn tro longe kaj ekscese li rigardas. Tia stilo, en psika kunteksto de mensa malfleksebleco, nepre kondukas lin al kritikemo rilate al aliuloj, al neprofunda rezonado, g\u0302is la agnoskata perfektismo; krome, tio malpliigas lian empatio-kapablon, kaj malhelpas liajn interpersonajn rilatojn. Lau\u0306 moderna terminologio, tion oni povus nomi inhibicio (1), per kiu li farig\u0302as suspektema kaj malspontana."}, {"text_idx": "#000013", "text": "Liaj mensa fermiteco, troa akurateco, kaj serc\u0302ado de modela perfekteco originas el ia ofendig\u0302ema sento, certe, kaj pligrandigas lian suspektemon, kaj kondukas lin al unuflankaj jug\u0302oj (signoj: neregula ligiteco/malligiteco inter la literoj, kio ne permesas al li harmonion inter sintezo kaj analizo, ekscesa klareco ne c\u0302iam vere necesa, paralela kiu elmontras lian malempation, etega skribo kiu elmontras lian skrupulecon, fiksita sur la baza linio horizontale kiu konfirmas lian koherecon, sobra kaj pedantema kiuj, plifortigitaj de la kunc\u0302eesto de paralela, elmontras lian esencan senpersonecan \u2018teknikan reprodukton\u2019)."}, {"text_idx": "#000014", "text": "Lia parola komunikado estas klara, sendifekta, kelkfoje ec\u0302 alloga, c\u0302ar lia priskriba klareco, simpleco, sobreca esprimig\u0302o, kune kun precizeco provizas lin je aprecinda komunikema eleganteco, tute ekstera, kiu povus naski admiron kaj aprobon en ne tro atenta au\u0306skultanto. Lia simpleco devenas de sobrecemo. Lia esprima precizeco devenas de absolute klara kaj atentega percepto, vida-au\u0306da, sed kiel realo aspektas, kaj ne pri ties plej psikaj kaj homaj nuancoj."}, {"text_idx": "#000015", "text": "Pro tio, ec\u0302 se li ne havas inklinon inventi, kaj psikologie kompreni, li estas talenta por literaturaj\u0302oj kiuj per si mem postulas lertan uzon de vortoj kaj priskriboj."}, {"text_idx": "#000016", "text": "Lau\u0306 psikologia vidpunkto li aperas malmulte aminda, pro lia unuflanka malindulgemo kaj plena akcepto de skemoj (signoj: paralela-rigida, akuratega, sobra, klara kaj egala al lernita modelo)."}, {"text_idx": "#000017", "text": "Liaj tro pesataj kaj ekzamenitaj sentoj, kondic\u0302ataj de antau\u0306jug\u0302oj, ankau\u0306 pri amaj aferoj igas lin manka je spontaneco. Krome, li tro longe fiksig\u0302as sur la s\u0302ajnoj c\u0302ar, kiel mi jam diris, lia kutima malempatiemo malpermesas al li vere kompreni alies estmanierojn. Li valorigas la malvarman formon ol sentojn (signoj: paralela, malflua, akurata, mallarg\u0302a en la literoj). La postuloj de lia Mio venkas super tiuj afekciaj kaj sociaj (paralela-angula-dekstrenklina kiuj montras lian personan avantag\u0302on, anguloj je tipo A kaj B plus baza linio rekte konservata kaj kelkfoje ec\u0302 ankrata au\u0306 fiksata, kiuj elmontras lian malcedemon)."}, {"text_idx": "#000018", "text": "Ofendig\u0302emo (anguloj je tipo A) kaj c\u0302ikanemo (eta kaj angulforma skribo), au\u0306stero kaj malkoncedemo (rigidaj stangoj kaj anguloj je tipo B) estas la unuaj kau\u0306zoj de lia nesufic\u0302a spontaneco (akurata); probable liaj sociaj spertoj ne estis tro kontentigaj kaj eblas, ke li vivis en tro-jug\u0302aj medioj. Lia viv-disvolvig\u0302o bazig\u0302as sur rutino kaj li konscie opozicias al ia ajn alg\u0302ustigo. Do, ankau\u0306 lau\u0306 la senta vidpunkto, kiel lau\u0306 la intelekta, li estas manka je fleksebleco kaj knedebleco."}, {"text_idx": "#000019", "text": "Pro la menciita lia lerteco (kio, atentu, estas pli ol kapablo) esti akurata kaj preciza, multaj laboraj vojoj povas malfermig\u0302i antau\u0306 li: \u2018klareco\u2019 tiugrade igas al li la kapablon instrui, sed temas pri ordinara kaj ne superleneja au\u0306 universitata instruado, c\u0302ar li ne estas tiom vigla kaj intuicia au\u0306 spiritpreta por alfronti novajn temarojn, malsamajn ol tiuj lernitaj."}, {"text_idx": "#000020", "text": "Taskoj kaj oficoj kiuj postulas perfektecon estas por li tau\u0306gaj, en la elektata kampo. Helpus lin la akurata zorgemo. Li ne estas inklina inventi novajn sistemojn, au\u0306 deturnig\u0302i de la kutima vojo. Li prefere agas lau\u0306 etaj perspektivoj, c\u0302ar lia organizkapablo por plenumi majestajn farojn estas nesufic\u0302a."}, {"text_idx": "#000021", "text": "Sciencaj studobjektoj kiuj postulas logikecan rezonadon estas tau\u0306gaj por li. Li elektis, en la matematika sektoro, librotenadon. Li estas bonega en \u2018aplikata\u2019 matematiko, sed ne tro multe en \u2018koncepta\u2019 matematiko."}, {"text_idx": "#000022", "text": "La librotenada profesio de li elektita tutcerte kongruas kun lia personeco: fakte, li estas tre lerta protokoli, registri, katalogi, librotenadi, kontroli la movojn (stokaj\u0302ojn, inventarojn, k.t.p.), g\u0302uste tial, pro la evidentigitaj liaj psikaj rigoraj karakterizoj."}, {"text_idx": "#000023", "text": "Lia emo fiksig\u0302i en c\u0302ikanemaj rezonadoj permesas al li sufic\u0302e atingi literaturan kaj historian kritikokapablon. Mi ne scias, c\u0302u efektive li elprovis tian laboron. Lia ago kolekti informojn estas c\u0302iam preciza kaj fidela al la ekzamenitaj situacioj, kaj ne gravas c\u0302u temas pri lingvaj, historiaj au\u0306 administraj datenoj, au\u0306 simalaj\u0302oj. Li estas precizega, ec\u0302 kiam tasko necesigas lacigan kaj tedan laboron, afero kiu ne estas specialaj\u0302o por c\u0302iuj, li sukcesas."}, {"text_idx": "#000025", "text": "Inhibicio = Psikologie: c\u0302esigo au\u0306 limigo de iuj kondutoj. \u2013 Neu\u0306rofiziologie: nerva fenomeno kiu malpliigas au\u0306 c\u0302esigas funkciojn de Centra Nerva Sistemo. \u2013 Biologie: malplifortigo de iu funkcio kiu malhelpas au\u0306 malrapidigas iun evoluprocezon.\nLa cirila alfabeto estas uzata por skribi variajn slavajn lingvojn (rusan, ukrainan, belorusan, serba-bosnian, bulgaran, makedonan, serban kaj rutenan) kaj neslavajn lingvojn kiuj estas parolataj en kelkaj eksaj sovetiaj respublikoj au\u0306 en la hodiau\u0306a Rusa Federacio."}, {"text_idx": "#000026", "text": "Contrassegnato da tagcirila alfabeto kaj grafologioesperantografoanalizo pri Kofmanpioniroj de esperanto"}, {"text_idx": "#000027", "text": "Appassionata di esperanto e grafologia, materie indipendenti, ricostruisco la storia dell'esperanto attraverso l'analisi grafologica delle scritture di diversi pionieri esperantisti\nMostra tutti gli articoli di pionirojdeesperanto"}, {"text_idx": "#000028", "text": "Inserisci i tuoi dati qui sotto o clicca su un'icona per effettuare l'accesso:"}, {"text_idx": "#000029", "text": "Stai commentando usando il tuo account ."}, {"text_idx": "#000030", "text": "Stai commentando usando il tuo account Twitter."}, {"text_idx": "#000031", "text": "Stai commentando usando il tuo account Facebook."}, {"text_idx": "#000032", "text": "Notificami nuovi commenti via e-mail"}, {"text_idx": "#000033", "text": "Mandami una notifica per nuovi articoli via e-mail"}, {"text_idx": "#000036", "text": "Widget di testo della barra laterale"}, {"text_idx": "#000037", "text": "Questo e\u0300 un widget di testo. Il widget di testo ti consente di aggiungere testo o elementi HTML a qualsiasi barra laterale presente nel tuo tema. Puoi usare un widget di testo per visualizzare testo, link, immagini, elementi HTML o una combinazioni di tutti questi. Modificali nella sezione Widget dell\u2019utilita\u0300 di personalizzazione."}, {"text_idx": "#000039", "text": "Follow Pioniroj de Esperanto on "}, {"text_idx": "#000040", "text": "revuo UNESKO-KURIERO: ligiloj al aperintaj numeroj troveblas en: "}]